**ОБЩИНСКА ИЗБИРАТЕЛНА КОМИСИЯ В ОБЩИНА ВЕЛИКО ТЪРНОВО, ОБЛАСТ ВЕЛИКО ТЪРНОВО, ЗА ИЗБОРИТЕ ЗА ОБЩИНСКИ СЪВЕТНИЦИ И ЗА КМЕТОВЕ И ЗА НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**П Р О Т О К О Л № 61**

Днес, 07.04.2017г. – 16:30 ч., във връзка с постъпило заявление, вх. рег.№700/05.04.2017г. от Валентин Ламбев за прекратяване на пълномощията му, ОИК –Велико Търново заседание.

Председателят на комисията предложи заседанието да се проведе при дневен ред-т.1 и единствена- прекратяване пълномощия на общински съветник и обявяване за избран следващия кандидат посочен от ПП БСП. Комисията гласува и единодушно избра и прие предложения дневен ред.

Председателят запозна присъстващите членове на ОИК с изготвения проект на решение,който се подложи на гласуване, а именно:

„**Р Е Ш Е Н И Е**

**№ 440**

**гр. Велико Търново, 07.04.2017г**

*ОТНОСНО: Предсрочно прекратяване пълномощията на общински съветник в Общински съвет Велико Търново и обявяване за избран на следващия кандидат посочен от ПП БСП, на основание чл. 87, ал. 1, т.1 и т.24 и чл.458, ал.1 от Изборния кодекс и чл.30, ал.4, т.4, ал.7 от ЗМСМА*

Получено е заявление от Валентин Георгиев Ламбев вх.рег.№700/05.04.2017г., с което се заявява желание за прекратяване на пълномощията му като общински съветник, с оглед обстоятелството, че с Решение№4686/31.03.2017г. на ЦИК София е обявен за избран за народен представител в Четиридесет и четвъртото Народно събрание. Видно от съдържанието на Решение №4686-НС/31.03.2017 год. на ЦИК, в Четвърти изборен район – Велико Търново под №3 в списъка на избраните за народни представители от листата на коалиция „БСП за България“ фигурира името на Валентин Георгиев Ламбев. Същия е обявен за избран за общински съветник от кандидатската листа на партия „БЪЛГАРСКА СОЦИАЛИСТИЧЕСКА ПАРТИЯ“ - с Решение № 401/ 29.10.2015 г. на ОИК-В.Търново, като е встъпил в длъжност на 06.11.2015г.

Предвид разпоредбата на чл.30, ал.4, т.4 от ЗМСМА, ОИК-Велико Търново следва да прекрати пълномощията на общинския съветник, избран за народен представител и да обяви за избран следващия кандидат в листата на партия БСП, а това се явява поставената под №8 Ирена Петкова Стасинопулу, която фигурира под №6 в списък А (списъка по смисъла на чл.454, ал.3, изр.1 от ИК).

На основание чл. 87, ал. 1, т.1 и т.24 и чл.458, ал.1 от Изборния кодекс и Решения на Централна избирателна комисия № 4686-НС/31.03.2017г. и № 3054-МИ от 01.02.2016г., във връзка с чл.30, ал.4, т.4 и ал.7 от ЗМСМА, Общинска избирателна комисия Велико Търново

**Р** **Е** **Ш** **И:**

1. Прекратява пълномощията на общинския съветник Валентин Георгиев Ламбев.
2. Анулира издаденото удостоверение на Валентин Георгиев Ламбев №4/03.11.2015г. /Приложение №89-МИ от изборните книжа/
3. Обявява за избрана за общински съветник Ирена Петкова Стасинопулу, ЕГН xxxxxxxxx, на която да се издаде удостоверение- Приложение №89-МИ от изборните книжа.
4. Решението на ОИК за обявяване за избран за общински съветник следващия в листата кандидат, на основание чл. 30, ал. 8 от ЗМСМА, не подлежи на оспорване и влиза в сила незабавно след обявяването му.
5. В тридневен срок от влизане в сила на решението препис от него да се изпрати на председателя на Великотърновски общински съвет.“

Комисията гласува както следва:

Председател: Десислава Стефанова Йонкова - за

Секретар: Христо Здравков Данев - за

ЧЛЕНОВЕ:

1. Искра Кънчева Бояджиева - за

2. Милен Христов Павлов - за

3. Йорданка Владимирова Христова – за

4. Събин Иванов Събев-да

5. Спас Ивайлов Спасов-да

Решението беше взето в 16:40ч.

Заседанието на комисията приключи на 07.04.2017г. в 16:45 часа

**Председател:** /Д. Йонкова /

**Секретар:** /Х. Данев /